Þessa grein fékk ég senda frá foreldri sem á börn í grunn - og leikskólanum . Þetta eru áhugaverðar " pælingar " og alveg þess verðar að skoða þæ Ef þú ekur með barnið þitt í skólann dregur þú úr náms - og einbeitingarhæfni þess það sem eftir lifir dags . Þetta eru niðurstöður rannsóknar sem hið danska rannsóknarsetur OPUS framkvæmdi en frá þessu er sagt á vef Politiken . Fæðan skiptir minna máliUpphaflega átti rannsóknin sem náði til 20.000 grunnskólabarna , að snúast um hve mikilvægur morgunmatur væri fyrir námsárangur og einbeitingu barna en í ljós kom að morgunmaturinn skiptir minna máli og það sem er í nestisboxinu hefur lítil áhrif á námsgetu barnanna eftir nestistímann . Niðurstöðurnar þykja áhugaverðar þar sem þær sýna að börn ná betri einbeitingu við námið ef þau hafa gengið , hjólað eða farið á línuskautum eða hjólabretti í skólann . Áhugaverðar niðurstöður „ Það var athyglisvert að komast að því að sú hreyfing sem börnin fá við það að koma sér sjálf í skólann hefur enn áhrif fjórum tímum síðar . Mjög athyglisvert . Þetta kemur þó ekkert á óvart ef við hugsum út í það hvernig okkur líður eftir morgunhlaupatúrinn , “ segir dr. Niels Egelund , prófessor við Árósaháskóla , en hann er einn þeirra sem stóðu að rannsókninni . Ég vil þó ekki gera lítið úr mikilvægi þess að borða hollan og góðan morgunverð og hafa hollt og gott nesti meðferðis en hreyfingin skiptir líka mjög miklu máli . HDH